NaiveNeuron/SloPal huggingface dataset:
P. Prokopovič, minister dopravy, pôšt a telekomunikácií SR: (2003-10-31):
Úloha vykonať revíziu zmluvnej základne s cieľom dosiahnuť súlad medzinárodnoprávnych záväzkov Slovenskej republiky hospodárskeho charakteru s legislatívou EÚ, ES bola uložená tiež uznesením vlády Slovenskej republiky č. 412 z 28. mája 2003. Z procesu harmonizácie zmluvnej základne vyplýva povinnosť ukončiť niektoré existujúce zmluvné vzťahy, respektíve zmeniť alebo doplniť ich tak, aby vyhovovali záväzkom Slovenskej republiky ako budúceho člena Európskej únie v rámci jej spoločnej obchodnej politiky. Zabezpečenie tejto úlohy je citlivá záležitosť tak z pohľadu politického, ako aj obchodnoekonomického a vyžadovalo si koordináciu činnosti vykonávaných viacerými rezortmi. Ministerstvo hospodárstva analyzovalo jednotlivé medzinárodné zmluvy a dohody hospodárskeho charakteru z hľadiska ich súladu s legislatívou Európskej únie a jej spoločnou obchodnou politikou. V záujme zjednotenia prístupu všetkých zainteresovaných strán bola problematika medzinárodných zmlúv a dohôd konzultovaná s ďalšími príslušnými rezortmi, predovšetkým s ministerstvom zahraničných vecí, ministerstvom financií, ministerstvom dopravy, pôšt a telekomunikácií, ako i orgánmi Európskej únie, so zainteresovanými partnerskými krajinami a ďalšími kandidátskymi krajinami. Na základe uvedeného predložený materiál obsahuje zoznam konkrétnych medzinárodných zmlúv určených na ukončenie platnosti. Cieľom je tak zabezpečiť harmonizáciu zmluvnej základne čo najefektívnejšie a časovo najmenej náročne avšak pri dodržaní potrebných legislatívnych a procedurálnych postupov. Pritom je potrebné túto úlohu splniť v požadovanom časovom horizonte, to znamená do vstupu Slovenskej republiky do Európskej únie. Návrh na ukončenie platnosti niektorých medzinárodných hospodárskych zmlúv všeobecnej povahy bol prerokovaný a schválený na rokovaní vlády Slovenskej republiky uznesením č. 858 z 10. septembra 2003. Na základe rozhodnutia predsedu Národnej rady Slovenskej republiky bol návrh prerokovaný v Zahraničnom výbore Národnej rady a v gestorskom Výbore Národnej rady Slovenskej republiky pre hospodárstvo, privatizáciu a podnikanie. Obidva výbory prijali uznesenie, ktorým odporúčajú predmetný materiál schváliť. Vážená pani predsedajúca, vážené pani poslankyne, vážení páni poslanci, na základe uvedených skutočností si vás dovoľujem požiadať o podporu tohto materiálu. Ďakujem pekne. Z. Martináková, podpredsedníčka NR SR: Ďakujem, pán minister. Prosím určeného spoločného spravodajcu z výboru pre hospodárstvo, privatizáciu a podnikanie pána poslanca Stanislava Janiša, aby informoval Národnú radu o výsledku rokovania výborov o tomto návrhu vlády.
Zajac, Pavol, poslanec NR SR (2013-12-18):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. (Reakcie z pléna. Prerušenie vystúpenia predsedajúcim.)
Číž, Miroslav, podpredseda NR SR (2014-12-11):
Ďakujem, pán minister. Pán spravodajca, nech sa páči.
Bugár Béla, podpredseda NR SR (2016-04-26):
Nevyrušujte, nevyrušujte pani poslankyňu aj z jednej, aj z druhej strany.
Hrnčiar, Andrej, podpredseda NR SR (2016-05-19):
Ďakujem. Prerušujem rokovanie o tomto bode programu. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Návrh zákona má tlač 62, návrh na jeho pridelenie na prerokovanie výborom je v rozhodnutí č. 61. Dávam slovo pánovi poslancovi Ľubomírovi Galkovi, aby za skupinu poslancov návrh zákona uviedol. Nech sa páči, pán poslanec.
Zmajkovičová, Renáta, podpredsedníčka NR SR (2012-10-16):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Fecko, jeden poslanec. Uzatváram možnosť prihlásiť sa do rozpravy ústne. Pán poslanec Fecko, nech sa páči, máte slovo.
Čislák, Viliam, minister zdravotníctva SR (2016-02-11):
Ďakujem pekne. Pán poslanec Mičovský, spomínali ste tu potrebu väčšej pokory. Keďže ste spomínali, že pán poslanec Uhliarik tam vymenoval viacej vecí, ktorých chcel odpočet, tak som sa nemohol niektorej faktografií, ktorú som musel takto sucho povedať, vyhnúť, zvlášť keď som spomínal, že DRG a eHealth jednoducho sme spustili my. To sa nám dlho zazlieva. Spomínali ste pokoru, pokiaľ ide o zdravotné sestry, ktoré majú 500-, 600-eurový plat. Vy si myslíte, že sa rozprávame o tých sestrách, ktoré sú na balkóne, ktoré majú 500-, 600-eurový plat? Pán poslanec, ak som spomínal, že ide 48-tisíc zdravotníckym pracovníkom 55 miliónov eur, tak ide z toho 45 mil. pre 20-tisíc. To znamená, som sa snažil nie zľahčovať tie 2 %, ktoré nie sú mi ľahostajné. Ale zdôrazňujem to, že pokiaľ ide o tých, ktorí nekričia, jednoducho to neznamená, ako ste vraveli, že sú nespokojní len preto, že doma sedia, sú ticho a musia splácať hypotéky. Priemerné mzdy v našich zdravotníckych zariadeniach, teda štátnych, čo sa týka sestier, sú tisíc, 1050, 1100 eur. Dámy, ak hovoríte že to tak nie je, tak, prosím vás pekne, ukážte pánovi poslancovi príslušný platový dekrét, začiernený poprípade, ak hovorím klamstvo. O to by som chcel poprosiť. Pán poslanec Hraško, spomínali ste, čo robia vojenské sestry v nemocniciach, ako môže byť, že nahradia sestry, ktoré tam dovtedy boli. Nuž je štandardný proces taký, že napríklad na Slovensku dlhodobo je 39 sestier v rámci ministerstva obrany, ktoré tzv. plávajú po našich nemocniciach a jednoducho fungujú v tej-ktorej nemocnici, ktorá je potrebná, a nie je to žiadny krízový ani žiadny núdzový stav. Spomínate odchod tých sestier do zahraničia. No, bohužiaľ, žijeme dneska v dobe, keď je voľný pohyb trhu aj pracovníkov a všetko sa hýbe smerom na západ. Ale, ešte raz, priemerná mzda... (Prerušenie vystúpenia časomerom.)
P. Paška, predseda NR SR: (2009-03-10):
Nech sa páči, pani poslankyňa.
Pellegrini, Peter, predseda NR SR (2015-12-04):
Na vaše vystúpenie dve faktické poznámky. Končím možnosť prihlásiť sa s faktickými poznámkami. Ako prvý pán poslanec Jurzyca.
T. Cabaj, podpredseda NR SR: (2009-10-27):
S faktickou poznámkou bude reagovať pán poslanec Martin Fronc. Končím možnosť prihlásiť sa s faktickou poznámkou.
Obrimčáková, Bibiána, poslankyňa NR SR (2010-12-09):
Ďakujem pekne. Pani poslankyňa, uvedomujete si, že zmena, ktorú navrhujete vo vzťahu k ďalšej pedagogickej dokumentácii obmedzí občanov, ktorí neovládajú jazyk národnostnej menšiny, a teda nebudú sa môcť oboznámiť s obsahom pedagogickej dokumentácie písanej výlučne v jazyku národnostnej menšiny. Škola je predsa štátna inštitúcia, ktorá má slúžiť všetkým občanom. V tejto škole môžu plniť povinnú školskú dochádzku aj žiaci, ktorých rodičia neovládajú jazyk národnostnej menšiny. Ich informovanosť by bola touto zmenou výrazne obmedzená. Okrem zákonných zástupcov žiakov do týchto dokumentov môžu nahliadať aj zástupcovia orgánov územnej samosprávy, ktorí sú zriaďovateľmi týchto škôl. A tiež nemusia ovládať jazyk národnostnej menšiny. V tomto prípade budú aj ich práva výrazne obmedzené pri riadení týchto verejných inštitúcií. Ak má ministerstvo školstva tento problém doriešiť ďalšími všeobecne záväznými právnymi predpismi, potom bude musieť zmeniť nielen zákon o výchove a vzdelávaní, ale aj vykonávacie predpisy materských škôl, základných a stredných škôl, čo považujem za problematické a absurdné vo vzťahu k ostatným školám a školským zariadeniam. Mám tak na mysli nielen bežné školy s vyučovacím štátnym jazykom, ale aj školy s vyučovacím jazykom národnostnej menšiny. Ako budete riešiť školy s vyučovaním jazyka národnostnej menšiny? Tam sa bude písať dokumentácia v štátnom jazyku alebo v jazyku národnostnej menšiny? Preto považujem to za ignoranciu a dehonestáciu štátneho jazyka. (Potlesk.)
Viskupič, Jozef, poslanec NR SR (2016-10-21):
Je niekedy ťažké vystúpiť s takými titánmi slova a reči, ako bol pán poslanec Číž, a preto by som si na tvoje vystúpenie, Igor, dovolil zareagovať asi na tú najpodstatnejšiu vec, ktorú som počul, a to bolo, že si sa pýtal, kto je arbitrom. A ja mám totižto pocit, že v strane SNS hneď po voľbách zabudli, kto je arbitrom tohto pléna, a zabudli na to, že do tohoto pléna ich môžu dostať a môžu vyhodnotiť ich správanie len a len voliči. Ja som v jednej debate zažil pána Pašku z SNS, ktorý hovoril, že on sa medzi volebnými obdobiami zodpovedá iba 
6-tisíc svojim vlastným členom strany, a snažil som sa mu tam vysvetliť, že to je strašný omyl, pán Paška, vy sa celým svojím správaním, konaním, svojimi návrhmi zákonov a tým, čo robíte v pléne parlamentu a spoločnosti, vždy od prvého do posledného okamihu zodpovedáte voličom. A myslím si, že veľmi dobre, tvrdo, jasne si ukázal, že ten, kto si chce toto arbitrovstvo, toto rozhodcovstvo zobrať a chce si ho zobrať predseda parlamentu, sa absolútne a strašne mýli, pretože na konci dňa volič bude musieť vyhodnotiť, či sa vydali v tejto ambícii správnym alebo nesprávnym smerom. Keďže pri SNS ako koaličnom partnerovi SMER-u sa vydali nesprávnym smerom a často si sa pýtal, prečo kryjú Kaliňáka, prečo im nevadí bývanie premiéra v byte daňového podvodníka, je jasné, že, a dúfam, že volič to vyhodnotí správne a už ich sem do Národnej rady nepošlú.
P. Paška, predseda NR SR: (2009-02-13):
Budeme teraz pokračovať druhým čítaním o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov . Je to tlač 953. Spoločná správa výborov je tlač 953a. Pán minister, nech sa páči, máte slovo.
Hort, Milan, podpredseda NR SR (2010-10-20):
Posledný je prihlásený s faktickou poznámkou pán poslanec Tomáš Galbavý. Nech sa páči.
Hlinka, Jozef, poslanec NR SR (2022-12-02):
Ďakujem za slovo. Vážený pán predsedajúci, vážená pani poslankyňa, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor, výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. (Zaznel gong.) Zároveň odporúčam, aby výbory uvedený návrh prerokovali do 27. februára 2023 a gestorský výbor do 30. januára 2023. Pán predsedajúci, prosím, otvorte rozpravu k uvedenému návrhu zákona.
Novotný, Viliam, poslanec NR SR (2013-05-17):
Pán poslanec Kuffa, rozumiem tvojmu pozmeňovaciemu návrhu, aj ho podporím. To poviem hneď na úvod. Ale predsa len trošku si dovolím aj diskutovať. Prvú rovinu problému by som pomenoval veľmi jednoducho. Nemôžme suplovať zákazmi, predpismi, nápismi úlohu rodičov. Moja dcéra mi už tiež ukázala vampírku a tiež ju chcela kúpiť. Má štyri roky a vysvetľovala mi, že takú presne hračku chce, lebo je farebná, strašidelná a jej sa páči. A vysvetlil som jej, že: Sofinka, ja ti takú hračku nekúpim, s takými hlúposťami sa hrať nebudeš. A nekúpil som jej ju. Môj syn má sedem rokov a miluje zbrane. Tiež by sme mohli napísať na pušky, pištole a meče, že sú nevhodné pre deti do 12 rokov, lebo ich učia násiliu. A ja ho stále tiež odhováram. Aby som mu kúpil pištoľ, radšej mu kúpim autíčko, ale občas mu ju predsa len kúpim. Čiže tým ti len chcem naznačiť tú rovinu, že úloha rodiča je nezastupiteľná a nenahraditeľná v morálnej výchove dieťaťa a vplyve na psychický vývoj dieťaťa. Na druhej strane ale, keď hľadáme paralelu, máme dnes už na hračkách napísané, že je nevhodné pre deti do troch rokov, nevhodné pre deti do šiestich rokov, či už z dôvodu technického, že povedzme obsahuje nejaké malé časti, ktoré môžu byť prehltnuté, alebo z dôvodu logického, že ide o nejakú spoločenskú hru, ktorú proste dieťa pod tri alebo pod šesť rokov nedokáže zvládnuť a nedokáže sa s ňou hrať. Čiže rozumiem, že pribudne ďalšie upozornenie skôr etického charakteru, skôr morálneho charakteru. Ja tento pozmeňovací návrh, znovu opakujem, podporím, len nebol by som rád, aby sme suplovali úlohu rodičov, ktorá je vo výchove dieťaťa aj pri nákupe hračiek nezastupiteľná. Ďakujem.
Majorová Garstková, Jana, poslankyňa NR SR (2021-03-18):
Ďakujem pekne za slovo. Ja sa chcem práve pánovi predkladateľovi, ešte pánovi Krajniakovi poďakovať za tento návrh zákona, pretože tu podľa mňa máme návrh zákona a právnu úpravu s jasnými pravidlami a definíciami, ktorá rieši podporu a udržanie zamestnanosti v časoch, ktoré nie sú vôbec jednoduché, a krytie a rieši krytie mzdových nákladov. Riešenie krytia mzdových nákladov predstavuje nočnú moru pre mnohých. Pomoc podľa predkladaného návrhu zákona dostanú tí, ktorí dodržiavali pravidlá a boli voči nášmu štátu féroví. Je potrebné vyzdvihnúť, že pomoc štát nielen dáva, ale sa stará aj o udržateľnosť pracovných miest, ktoré budú podporené, a pre nás všetkých, štát a firmy, ako aj ľudí je predsa najlepším riešením, keď ľudia môžu pracovať a vytvárať hodnoty pre seba a našu spoločnosť. Ďakujem pekne za slovo.
Gašpar, Tibor, poslanec NR SR (2024-01-26):
Teraz budeme hlasovať o pozmeňujúcom návrhu pána poslanca Dostála na zmenu lehoty na prerokovanie návrhu zákona vo výboroch.
Pellegrini, Peter, predseda NR SR (2015-12-08):
Pán poslanec Muňko nie je v sále. Pán poslanec Mičovský, nech sa páči ako posledný.
Kondrót, Maroš, poslanec NR SR (2018-03-13):
Vážený pán predsedajúci, v rozprave nevystúpil žiaden poslanec, preto prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kuffa, Štefan, poslanec NR SR (2013-05-16):
Ďakujem za slovo aj za reakcie. To je ten problém, ktorý je tuná na Slovensku, za snežienku odtrhnutú 3 300 eur. Áno, spomenuté to tu bolo. Lesná zver, ktorá spasie túto bylinu alebo túto kvetinu, tak pokutovaná nie je. (Povedané so smiechom.) Myslím si, že naozaj, že to neublížime tej prírode. A keď aj by manžel, by chcel urobiť manželke radosť a nazbierať kytičku snežienok, nič sa nestane. My sme poľné kvety bežne trhali. Ale tie pokuty, keď naozaj sú neprimerané, tak veľakrát majú aj tí štátni úradníci s tým, ako ich aj udeľovať, potom následne ako ich aj vymáhať. Ja by som aj tú spodnú hranicu znížil a, samozrejme, aj tú vrchnú. Spodnú by som dal nakoniec aj od nuly, aby to nebolo tak, ako teraz je v tom zákone, tých 319, 311 alebo 331 eur, ale by som dal od 0 do 3 319, aby tam bola možnosť aj napomenutia. Aj toto je, si myslím, forma, ako riešiť teda to fajčenie na zakázaných miestach. Ku pani kolegyni chcem toľko povedať, že na tých hospicoch je možné sa dostať aj do fajčiarní, aj keď sú to ležiaci a zomierajúci pacienti. Obyčajne tieto zariadenia sú bezbariérové, postele sú na kolesách. Dá sa dostať aj do tej fajčiarne, ale veľakrát ten pacient potrebuje ten komfort, aby on si to prežil a zažil, teda na tej svojej vlastnej izbe. Tam, kde je ten pacient sám, povedzme hospic, kde sú tí pacienti po jednom, viem si predstaviť, že by mohol si tú cigaretu naozaj naposledy zapáliť pri otvorenom okne pod dohľadom, aby mohol si zafajčiť. Pre fyzické osoby to bol ten predchádzajúci návrh, ako mám na mysli teraz ľudí, 331 eur je neprimeranou pokutou, s tým sa nedá súhlasiť.
T. Cabaj, podpredseda NR SR: (2009-12-10):
V rozprave vystúpi pán poslanec Stanislav Kahanec. Pripraví sa Jarmila Tkáčová.
Glváč, Martin, podpredseda NR SR (2017-12-07):
Ďakujem. Ďalšia otázka je od pána poslanca Martina Fecka pre ministra životného prostredia Lászlóa Sólymosa. (Reakcia z pléna.) Pán minister, hoci mi povedal, že je tu za Joža, ale teda v maďarčine (smiech ministra Érseka), neviem, či László je Jožo, ale nech sa páči. Otázka znie: „Vo verejnosti rybárskej sa v súčasnosti veľmi debatuje o tzv. privatizácii vodných plôch na Slovensku cez pripravovanú novelu príslušného zákona. Čo je na tom pravdy? Budú rybári ťahať za kratší koniec?“ Nech sa páči, pán poslanec.
Šeliga, Juraj, podpredseda NR SR (2020-09-29):
S faktickou poznámkou – traja páni poslanci. Ako prvý, pán poslanec Svrček.
Hrušovský, Pavol, podpredseda NR SR (2011-05-17):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 149 prítomných, 78 za návrh, 3 proti, 68 sa zdržalo. Návrh sme schválili. Prosím ďalší návrh.
M. Číž, podpredseda NR SR: (2006-10-18):
Nech sa páči, pán spravodajca.
Hrušovský, Pavol, podpredseda NR SR (2010-09-09):
Hlasujeme, páni poslanci, o návrhu uznesenia, tak ako ho predniesol pán poslanec Kaník. (Hlasovanie.) 142 prítomných, 139 za návrh, 1 proti, 1 sa zdržal, 1 nehlasoval. Aj tento návrh uznesenia Národná rada schválila. Poprosím pána poslanca Dostála, aby z poverenia výboru pre ľudské práva, národnostné menšiny v Národnej rade predložil návrh uznesenia k prerokovávanej Výročnej správe Ústavu pamäti národa za rok 2009 . Pán poslanec Dostál.
Danko, Andrej, podpredseda NR SR (2024-09-17):
Ďakujem, bez reakcie pána poslanca. Pýtam sa, či sa chce niekto prihlásiť do rozpravy ústne. Jeden prihlásený poslanec. Uzatváram možnosť prihlásenia. Nech sa páči, pán poslanec Hlina.
Krajniak, Milan, minister práce, sociálnych vecí a rodiny SR (2022-11-10):
Podľa informácií, ktoré mám ja osobne, ale aj od pána ministra Horeckého, s ktorým som naposledy bol včera na vláde, neavizuje žiadna vysoká škola, že by chcela obmedziť výučbu, pretože už asi možno tri týždne dozadu vlastne všetky alebo teda priebežne všetky tieto rokovania prebehli, boli uvoľnené finančné prostriedky na tento rok a sú v štátnom rozpočte navrhnuté dostatočné finančné prostriedky na budúci rok jednak na zvýšenie platov, ale, samozrejme, aj tá rezerva, ktorá bude použitá na zvýšené ceny energií. Takže aktuálne by mala byť tá situácia vyriešená tak, že vlastne fungovanie vysokého školstva je aj vzhľadom na vyššie ceny energií zabezpečené. Situácia je stabilizovaná. Neviem vám teraz, pani poslankyňa, iba preto to nepoviem tak natvrdo, že je to vyriešené, lebo sa mohlo stať, že ešte je nedoriešená niektorá vysoká škola, ja nemám presnú informáciu, ale opačne keď to poviem, neviem od pána ministra o žiadnom otvorenom probléme, ktorý by ešte mal byť.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 136, za 133 poslancov, 3 nehlasovali, teda sa zdržali hlasovania. Konštatujem, že tieto návrhy zo spoločnej správy sme schválili. Nech sa páči.
Jurčík, Ľudovít, poslanec NR SR (2010-10-13):
Ďakujem, pán predsedajúci. Bolo to emotívnym vystúpením, tak skúsme takú praktickú rovinu alebo takú reálnu vecnú rovinu bez nejakých emócií. Niečo vám zacitujem: „Zmluvné strany sa budú stretávať pravidelne, minimálne však raz za kalendárny štvrťrok a ostatné formy spolupráce budú voliť tak, aby boli obojstranne prospešné a tvorili optimálne podmienky pre plnenie programových cieľov KOZ SR, odborových zväzov a politickej strany Smer – sociálna demokracia.“ Rozmýšľam, kto trpí schizofréniou, či je to ten pán, ktorý tu stál pred chvíľou pri tom pulte, alebo sú to títo, čo to podpisovali. Niekedy mám pocit, že sú to všetci traja. Ale len tak na záver. Funguje to na tom systéme, ktorý teda vychádza z toho, že ľudia si veľa nepamätajú, poniektorí možno nevedia čítať, nepočúvajú rozhlas, nepozerajú televíziu. Ale alfou a omegou tej spolupráce je ten fakt, že jeden druhému, neviem, či chcete vedieť, kam vlezieme, ale nepoviem to, a budeme sa tváriť, že sme sa nikdy nevideli. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2017-05-18):
Jedna faktická poznámka, pán poslanec Žarnay, nech sa páči.
Baláž, Vladimír, poslanec NR SR (2022-10-04):
Ďakujem pekne, pán predsedajúci. Ďakujem za to vystúpenie, pán kolega, a som rád, že aj vy ste podporili špecialistov v ich raste, lebo naozaj s tým sa dá iba súhlasiť. Ja som to tiež vravel, že proste to je hybný motor celého toho systému. Bez nich sa nikde nedostaneme. Takže áno, o tom sa dá dlho rozprávať. Však možno, že raz ešte bude taká šanca, že prekopeme celý ten systém a pochopíme, že ako by to malo fungovať. Rozumiem aj tomu, čo si vravel, že sme v určitom zmysle v strese a nikto nikomu nezávidí jeho pozíciu a držíme si všetci palce, aby to všetko dobre dopadlo. Ďakujem veľmi pekne.
Glváč, Martin, podpredseda NR SR (2016-05-20):
Ďakujem. Prerušujem rokovanie o tomto bode programu. Pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. Návrh zákona má tlač 68, návrh na jeho pridelenie na prerokovanie výborom je v rozhodnutí č. 67. Dávam slovo poslancovi Ľubomírovi Galkovi, aby za skupinu poslancov návrh zákona uviedol. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. , tlač 68.)
Vetrák, Milan, poslanec NR SR (2020-12-09):
Ďakujem pekne za slovo. Vážené kolegyne, vážení kolegovia, práve tretie čítanie slúži na to, aby sa opravovali buď gramatické, štylistické, jazykové alebo iné zjavné nesprávnosti, a stalo sa nám v jednom z tých pozmeňovákov alebo pozmeňujúcich návrhoch, ktorý predkladal pán poslanec Drdul spolu so mnou, že tam bol preklep v roku, nemalo tam byť uvedené, je to čl. 28, 59. bod, § 250a ods. 2, kde by sa slová „31. decembra 2021“ mali nahradiť alebo sa nahrádzajú slovami „31. decembra 2020“. Bol tam preklep v tom roku. Čiže namiesto roku, namiesto roku 2020 tam bol omylom uvedený rok 2021, ale z celého kontextu toho pozmeňováku aj zo súvisiacich bodov, ktoré sú naviazané na tento bod, jednoznačne vyplýva, že ten rok tam má byť uvedený ako 2020. Čiže ešte raz pre istotu prečítam ten pozmeňovák, je to veľmi krátke. V článku 28 v 59. bode v § 250a ods. 2 sa slová „31. decembra 2021“ nahrádzajú slovami „31. decembra 2020“. Ďakujem pekne za pozornosť.
B. Bugár, podpredseda NR SR: (2003-02-26):
Vážené dámy, vážení páni, pýtam sa, či je všeobecný súhlas s tým, aby sme už nezačali ďalší bod programu schôdze pred obedom. Ak je, ďakujem pekne. Chcem vás informovať o tom, že po obede o 14.00 hodine budeme pokračovať rokovaním o bodoch 37 a 38. To je správa o stave prístupových rokovaní Slovenskej republiky s Európskou úniou a nosné úlohy z hľadiska plnenia negociačných záväzkov Slovenskej republiky a správa o doterajšom priebehu rokovaní Konventu budúcnosti Európy a Národného konventu o európskej budúcnosti Slovenska. Takže ďakujem vám pekne. Pán predseda výboru Lintner, nech sa páči. Ľ. Lintner, poslanec: Ja len chcem poprosiť poslancov za Alianciu nového občana, aby sa dostavili do miestnosti č. 76 teraz okamžite. Je to tu v budove na prízemí pri výťahu.
Ježík, Jozef, poslanec NR SR (2018-12-04):
Pán predsedajúci, v rozprave vystúpil iba pán poslanec Dostál, ale nebol podaný žiadny procedurálny návrh, preto dajte hlasovať o tom, že Národná rada prerokuje vládny návrh zákona v druhom čítaní.
Grendel, Gábor, podpredseda NR SR (2022-03-22):
S reakciou na faktickú poznámku, pán poslanec Vašečka? Nie. V rozprave teraz vystúpi pán poslanec Čepček Martin a na pána poslanca Stanislava Kubánka už zrejme nevyjde dnes čas.
Kollár, Boris, predseda NR SR (2023-05-18):
Dal. Dal protest, dal. Pán poslanec Šeliga.
Podmanický, Ján, poslanec NR SR (2012-04-04):
Ďakujem pekne. Zvolávam zasadnutie výboru pre sociálne veci počas spočítavania hlasov počas tajnej voľby, počas spočítavania hlasov, na č. 245, 2. poschodie. Ďakujem.
Kaliňák, Robert, podpredseda vlády a minister vnútra SR (2016-11-24):
Ďakujem pekne. Vážená pani predsedajúca, vážené dámy poslankyne, páni poslanci, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú, minister hospodárstva Peter Žiga, zastupuje ho minister školstva, vedy, výskumu a športu Peter Plavčan. Neprítomní sú, minister dopravy, výstavby a regionálneho rozvoja Árpád Érsek, zastupuje ho podpredsedníčka vlády a ministerka spravodlivosti Lucia Žitňanská. Neprítomný je podpredseda vlády pre investície a informatizáciu Peter Pellegrini, nie sú na neho otázky. A takisto nie sú otázky ani na Mareka Maďariča alebo na pani Gabrielu Matečnú.
Glváč, Martin, podpredseda NR SR (2016-06-15):
Ďakujem veľmi pekne. Otváram rozpravu o tomto bode programu. Písomne nie je žiadna prihláška, hlási sa niekto z poslancov do rozpravy ústne? Ukončujem možnosť prihlásiť sa do rozpravy, Nech sa páči, pani poslankyňa Zemanová.
Sulík, Richard, predseda NR SR (2011-06-30):
Prosím, hlasujte teraz o bodoch 1 až 14 zo spoločnej správy. (Hlasovanie.) Prítomných 146 poslancov, hlasovalo 79 za, 67 proti. Nech sa páči, pokračujte. Návrh sme schválili zo spoločnej správy.
P. Paška, predseda NR SR: (2009-04-16):
(Hlasovanie.) 135 prítomných, 102 za, 6 proti, 27 sa zdržalo. Návrh sme postúpili do druhého čítania.
E. Vestenický, poslanec: (2007-09-04):
Pani ministerka, nech je pre vás poctou a pochvalou, že vám nedôveru vyslovujú ľudia, ktorí presadzovali a obhajovali postupy zosobnené pánom ministrom Kaníkom. (Potlesk.) Nech obvinenia dnes tu voči vám vznesené slúžia nielen vám, ale aj celej verejnosti v republike ako príklad, ako sa dá usmerniť a uspôsobiť pravda a skutočnosť len uhlom pohľadu a využitím obviňujúcich slov. Pani ministerka, aby ste sa tu cítili lepšie, že toto všetko tu musíte znášať, dám vám jednu osobnú zbraň a jednu kytku. Ďakujem za pozornosť. (Potlesk.)
P. Hrušovský, podpredseda NR SR: (2001-11-29):
(Hlasovanie.) Prítomných je 111 poslancov, za 55, proti 3, zdržalo sa 45, nehlasovalo 8. Návrh sme neschválili.
P. Hrušovský, predseda NR SR: (2004-12-02):
Takže, nech sa páči, pán minister.
Danko, Andrej, podpredseda NR SR (2023-12-13):
Poslanec Lackovič.
Šimečka, Michal, podpredseda NR SR (2024-02-13):
Ďakujem pekne. Teraz dávam slovo spravodajcovi z gestorského výboru pre hospodárske záležitosti pánovi poslancovi Šimkovi, prosím.
J. Brocka, poslanec: (2003-10-29):
Ja dokonca nechcem polemizovať s pánom prezidentom aj o tých vecných pripomienkach, ktoré on pri tom vrátení zákona spomína, pretože to nie sú pripomienky pána prezidenta, to sú pripomienky ľudí, s ktorými sme my už vlastne polemizovali aj v predchádzajúcich rokoch. To sú pripomienky... (Reakcia z pléna a smiech rečníka.) Našepkáva mi tu kolega, že sú to pripomienky kandidáta na prezidenta v budúcom volebnom období. Ja si myslím, že sú to aj pripomienky bývalého ministra sociálnych vecí a mnohé z nich sme si tu už, by som povedal, vydiskutovali, preto ja nemám v tejto chvíli záujem diskutovať o pripomienkach bývalých poradcov. Ale predsa len jednu poznámku si neodpustím k vecnej pripomienke, ktorá sa v tom stanovisku pána prezidenta vyskytla, pretože poukazuje na istú rozpoltenosť pána prezidenta pri vecnom hodnotení tohto návrhu zákona. Na jednej strane pán prezident vyčíta, že návrh zákona zvyšuje odvodové zaťaženie zamestnancov, a o odsek nižšie vyčíta návrhu, že znižuje odvodové zaťaženie zamestnaných rodičov na nezaopatrené deti. Takže čo vlastne pánu prezidentovi prekáža – že sa znižujú odvody alebo že sa zvyšujú odvody? Výhrada k tomu, že budeme rokovať o druhom kapitalizačnom pilieri a že už sú tam nejaké pozmeňujúce návrhy k zákonu o sociálnom poistení, ja by som to tiež nedramatizoval, pretože druhý pilier súvisí aj so zákonom o štátnom rozpočte, súvisí s plnením istých kritérií, špeciálne maastrichtských kritérií, ktoré je v našom záujme splniť na konci funkčného obdobia, tak ako si to vláda predsavzala. Preto je úplne prirodzené, že budeme aj v budúcom roku, je to bežná prax, meniť aj prvý pilier, keď schválime druhý, určite budeme, jednoducho keď život ukáže a bude potrebné meniť niektoré ustanovenia, že budeme ich aj v budúcnosti meniť. Dámy a páni, dôchodková reforma už 10 rokov mešká, a preto každý deň, každý mesiac je na škodu všetkých – na škodu mladej generácie, na škodu strednej generácie, ale dokonca aj na škodu generácie pána prezidenta. Pán prezident jediný je výnimkou, lebo on má osobitný dôchodok, čiže v podstate jeho sa to osobne nedotkne, ak by sme náhodou dôchodkovú reformu zastavili. Ale ja si myslím, že v záujme všetkých ostatných je, aby sme ju schválili. A za klub Kresťanskodemokratického hnutia chcem povedať, že my nesúhlasíme s návrhom pána prezidenta a budeme hlasovať tak ako pred mesiacom, budeme hlasovať za návrh zákona o sociálnom poistení.
Kyselica, Lukáš, poslanec NR SR (2023-06-16):
Ďakujem veľmi pekne, pán predsedajúci. Vážený pán predsedajúci, vážené pani poslankyne, poslanci, dovoľte, aby som vás informoval o prerokovaní uvedeného návrhu ústavného zákona vo výboroch. Národná rada pridelila návrh zákona na prerokovanie ústavnoprávnemu výboru, výboru pre financie a rozpočet a výboru pre kultúru a média. Za gestorský výbor určila ústavnoprávny výbor a určila lehoty na prerokovanie návrhu ústavného zákona vo výbore. Poslanci Národnej rady, ktorí nie sú členmi výboru, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko. Návrh ústavného zákona prerokoval ústavnoprávny výbor a uznesením zo 7. júna 2023 ho odporučil schváliť. Výbor pre kultúru a médiá návrh ústavného zákona prerokoval, avšak neprijal uznesenie, keďže návrh uznesenia nezískal súhlas potrebnej väčšiny poslancov. Výbor pre financie a rozpočet o návrhu nehlasoval, keďže nebol uznášaniaschopný. Časť IV informácie obsahuje dva pozmeňujúce návrhy, ako spravodajca odporúčam o oboch hlasovať spoločne. Ústavnoprávny výbor ako gestorský výbor o návrhu spoločnej správy vrátane stanoviska gestorského výboru nerokoval, keďže nebol uznášaniaschopný. Predseda ústavnoprávneho výboru ma zároveň určil za spravodajcu, preto predkladám túto informáciu a budem navrhovať ďalší postup. Pán predsedajúci, otvorte, prosím, rozpravu.
Danko, Andrej, predseda NR SR (2019-03-27):
Pán poslanec Blaha.
Jurinová, Erika, podpredsedníčka NR SR (2014-09-09):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Viliamovi Jasaňovi.
Viskupič, Marián, poslanec NR SR (2021-05-04):
Pán predsedajúci, dajte, prosím, hlasovať o mnou podanom pozmeňujúcom návrhu.
Paška, Pavol, predseda NR SR (2012-06-21):
Pán Kollár, chcete reagovať? Nie. Vážené pani poslankyne, páni poslanci, vzhľadom na rozsah a množstvo prihlásených, dovolím si požiadať o všeobecný súhlas, aby sme dnes rokovali až do, aj po 19.00 hodine do skončenia rozpravy. (Reakcie z pléna.) Keďže nie je všeobecný súhlas, budeme hlasovať o mojom návrhu. Prezentujeme sa a hlasujeme o tom, aby sme dnes rokovali aj po 19.00 hodine až do skončenia rozpravy. (Hlasovanie.) 85 prítomných, 77 bolo za, 5 proti, 3 nehlasovali. Konštatujem, že sme návrh na rokovanie aj po 19.00 hodine schválili. Chcem vás ešte upozorniť, že hlasovať o prerokovaných bodoch budeme zajtra o 11.00 hodine. Nech sa páči, pán poslanec Sulík. Procedurálny návrh.
Susko, Boris, poslanec NR SR (2015-11-20):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2017-10-10):
Áno, desať minút ste mali.
V. Veteška, podpredseda NR SR: (2006-02-24):
S. Husár, poslanec: Vážený pán minister, budem rozprávať prísne len o tom, o čom ste vy hovorili. Predovšetkým chcem povedať, že za 254 dní pôsobenia obrátiť proti sebe také obrovské množstvo kritiky, to je naozaj výkon, pred ktorým treba dať klobúk dole. Naozaj výkon hodný obdivu. Ale myslím si, že celý tento proces pre vás znamenal veľmi veľa. Pochopili ste nakoniec, v čom tkvie podstata problému. Máte do činenia s alkoholikmi a v tomto prípade by som vám naozaj vrelo odporučil, aby ste do konca volebného obdobia začali tak ako Gorbačov celú prestavbu kultúry suchým zákonom. Vyprodukujte ho, dajte, schválime ho v tomto parlamente. Keď ste sa tak neeticky a trochu divoko dotkli ľudí, ktorí nemohli na vašu neetickú poznámku reagovať, poviem vám to, možnože za nich. Apropo, pán minister, myslím si, že títo ľudia, ktorých ste tu nemenovali, ale označili, majú aj po desiatich poldecákoch triezvejšie pohľady a stanoviská predovšetkým na kultúru, ako ich máte vy triezvy.
Pčolinský, Peter, poslanec NR SR (2019-01-31):
Ďakujem pekne. V krátkosti, ako už bolo spomínané, tento návrh prešiel vládou, tento návrh podporili všetci ministri. Ja by som bol naozaj veľmi rád, keby toto sme dokázali presadiť. Túto rozpravu a toto hlasovanie sledujú tisíce študentov právnických fakúlt. Ako bolo povedané, nie je to ani ľavicové, ani pravicové, ani liberálne, ani konzervatívne. Takže bolo by naozaj dobré, aby sme sa dokázali zhodnúť aspoň raz za volebné obdobie na niečom a pomohli trochu uľahčiť život rodičom študentov právnických fakúlt aj samotným študentom. Ja mám len technický pozmeňovací návrh kvôli tej účinnosti, ktorú spomínal pán Dostál. Odôvodním ho. Zmena účinnosti sa navrhuje z dôvodu posunutia druhého čítania o návrhu zákona na januárovú schôdzu Národnej rady z dôvodu zabezpečenia aspoň minimálnej legisvakancie. Z uvedených dôvodov je potrebné zmeniť účinnosť zákona tak, aby boli dodržané podmienky a lehoty stanovené Ústavou Slovenskej republiky. Zároveň dochádza k posunu nadväzujúcich účinnosti v prechodných ustanoveniach. Samotný pozmeňovací návrh znie: Pozmeňovací návrh poslancov Národnej rady Slovenskej republiky Petra Pčolinského, Adriany Pčolinskej k návrhu poslancov Národnej rady Slovenskej republiky Milana Krajniaka, Borisa Kollára, Adriany Pčolinskej a Petra Pčolinského na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov. V čl. II sa slová „1. januára“ nahrádzajú slovami „1. marca“. V súvislosti so zmenou v účinnosti v čl. II sa v predkladanom návrhu zákona vykonajú nasledovné zmeny: V čl. I bod 2 § 82c sa slová „31. decembra 2018“ nahrádzajú slovami „28. februára 2019“. V čl. I bod 2 § 82c vrátane nadpisu sa slová „1. januára 2019“ nahrádzajú slovami „1. marca 2019“. Ďakujem.
Hrnčiar, Andrej, podpredseda NR SR (2017-05-19):
Pán poslanec Budaj.
Andreánsky, Ladislav, poslanec NR SR (2019-09-12):
Ďakujem. Vážený pán predsedajúci, vážené panie poslankyne, vážení páni poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre financie a rozpočet a výbor pre hospodárske záležitosti. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Kaník, Ľudovít, poslanec NR SR (2014-09-23):
Áno, chcem znova navrhnúť, aby pán predseda vlády sa zúčastňoval tohto rokovania, lebo myslím si, že je kľúčovou osobou zahraničnej politiky Slovenska, a tak, ako som to navrhoval a nehlasovalo sa, tak znova navrhujem, aby sme o tom dali hlasovať.
Figeľ, Ján, podpredseda NR SR (2013-06-25):
V tejto chvíli sme skončili časť rozpravy na základe písomných prihlášok, chcem sa teraz spýtať, či sa chce niekto prihlásiť do rozpravy ústne. Jeden pán poslanec, Jozef Mikloško. Ukončujem možnosť prihlásiť sa do rozpravy. Nech sa páči, Jozef. Stihnete vystúpenie? (Reakcia poslanca Mikloška.) Tak, nech sa páči začať, a potom... (Reakcia poslanca Mikloška.) O siedmej končíme, áno. Nech sa páči.
Ďuriš Nicholsonová, Lucia, podpredsedníčka NR SR (2016-11-23):
Pán poslanec Jurzyca s faktickou, nech sa páči.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 76 za, 61 proti, 8 sa zdržalo, 1 nehlasoval. Tento návrh sme schválili. A otváram rozpravu v treťom čítaní . Pýtam sa, či sa niekto hlási. Nehlási. Vyhlasujem rozpravu za skončenú. A pristúpime k hlasovaniu o návrhu zákona ako o celku.
Laššáková, Jana, podpredsedníčka NR SR (2013-02-08):
Pán poslanec Uhliarik, nech sa páči.
Laššáková, Jana, podpredsedníčka NR SR (2014-11-08):
Pán poslanec Petrák.
Sulík, Richard, predseda NR SR (2011-02-02):
Ďakujem. Otváram rozpravu k tomuto bodu. Nedostal som žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Nie. Spravodajca? (Reakcia spravodajcu.) Nie. Ďakujem. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa zrušuje zákon č. 429/2008 Z. z. o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov v znení zákona č. 309/2009 Z. z. a o zmene zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 212, návrh na jeho pridelenie na prerokovanie výborom je v rozhodnutí č. 214. Nech sa páči, pán minister, máte slovo.
Paška, Pavol, predseda NR SR (2013-09-19):
(Začiatok vety hovorený súbežne s rečníčkou.) Pani poslankyňa, opätovne dávam vám do pozornosti § 146. (Ruch v sále.) Ak máte pochybnosti, (nasledujúci text hovorený súbežne s rečníčkou) obráťte sa na ústavnoprávny výbor. Zákon hovorí veľmi jasne, ako máte formulovať svoj procedurálny návrh.
Novotný, Viliam, poslanec NR SR (2013-01-29):
Ďakujem pekne, pán predseda. Dávam návrh uznesenia, aby ministerka zdravotníctva Slovenskej republiky predložila Národnej rade Správu o aktuálnej situácii vo Fakultnej nemocnici Žilina a okolnostiach výberu ozdravného plánu pre túto nemocnicu. V ostatných dvoch týždňoch vo verejnosti rezonovala kauza kotolníkovho ozdravného plánu. Riaditeľ nemocnice kúpil ozdravný plán od firmy, ktorej konateľom je kotolník, ktorý je zároveň susedom riaditeľa nemocnice. Objavili sa tiež informácie, že ozdravný plán, za ktorý nemocnica zaplatila 10 000 eur, sa nápadne podobá na materiál, ktorým riaditeľ uspel vo výberovom konaní. Napriek opakovaným výzvam pani ministerka nezaujala jasné stanovisko ku kotolníkovmu ozdravnému plánu. Naopak, na novinárku, ktorá na kauzu upozornila, podá riaditeľ nemocnice trestné oznámenie. Navrhujem preto požiadať pani ministerku, aby predložila správu a zaujala jasné stanovisko k tejto kauze.
Hort, Milan, podpredseda NR SR (2011-04-01):
Pán podpredseda vlády, ďakujem. To bolo záverečné vystúpenie po rozprave. Ruším rokovanie o tomto bode programu. A budeme pokračovať schváleným ďalším bodom, ktorým je druhé čítanie o vládnom návrhu zákona o zrušení Protidrogového fondu . Tento vládny návrh zákona je uverejnený ako tlač 220 a spoločnú správu výborov máte ako tlač 220a. Pán podpredseda vlády, opäť vás prosím, aby ste ako navrhovateľ uviedli aj tento bod programu. Nech sa páči.
Kollár, Boris, predseda NR SR (2022-06-16):
S faktickou poznámkou vystúpi pán poslanec Marek Kotleba. Nech sa páči.
Budaj, Ján, poslanec NR SR (2020-02-21):
Soňa Gaborčáková, ale aj Anna Verešová a Elena Červeňáková boli celé 4 roky robotníčkami v tomto parlamente. Celé štyri roky sa vzhľadom na to, že boli opozičné poslankyne, chovali dosť absurdne. Ponúkali hluchým ušiam ministra návrhy, pripomienky, odborné rady, analýzy, z praxe zážitky. Tu na tomto pléne odznelo stovky, stovky konkrétnych návrhov zo strany opozície, ktorými tieto poslankyne podávali, podsúvali a núkali vylepšenia a dobré riešenia rodinnej politiky. Robia to aj teraz, hoci táto schôdza je pohrebom všetkých úsilí, preto je, to je číry populizmus teraz, to, čo sa deje. A je to zvláštna bodka, taká iracionálna bodka, že oni sa stále snažia hovoriť o rozumných riešeniach, ale tu sa hrá populizmus, tu sa hrá divadielko, ktorého minister si je vedomý, že nebude mať ani žiadnu koncovku, a predsa ide teda o ich záchranu. Jedna z rečníčok to aj pripomenula, ale znovu a znovu sa vrátili len k tej odbornej stránke a ja im chcem za toto účinkovanie v parlamente poďakovať.
Zajačik, Vladimír, poslanec NR SR (2021-11-11):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný vládny návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Zmajkovičová, Renáta, podpredsedníčka NR SR (2014-06-03):
Pán poslanec Lipšic.
Jurinová, Erika, podpredsedníčka NR SR (2015-10-21):
Pán poslanec Galko.
Mizík, Stanislav, poslanec NR SR (2021-05-05):
Ďakujem za slovo. Pán Osuský, dovolím si vás trošku poopraviť. V Maďarsku v Budapešti v roku 1956 viseli na kandelábroch v drvivej väčšine nie komunisti, ale obyčajní príslušníci ÁVH a títo boli síce príslušníkmi ÁVH, to znamená tajnej polície, ale boli to obyčajní vojaci povolaní na základe povolávacieho rozkazu, mali len tú smolu, že ich nezaradili napríklad ku delostrelcom, ale ku ÁVH. Poznám jedného starého Maďara, ešte žije a jemu je doteraz ľúto, že bol pri lynčovaní jedného takého obyčajného vojaka z ÁVH. A keďže ste hovorili o tom fašizme, tak pripomeniem vám jednu vec. Fašizmus veselo prekvitá v Lotyšsku, kde sa každoročne robia pochody veteránov lotyšskej légie Waffen-SS s množstvom mladého dorastu. A my veselo spolupracujeme v rámci, s nimi v rámci zločineckej organizácie NATO. A teraz sa vás pýtam ešte jednu vec, zoberiete výhody aj trom našim politikom, ktorí sa zúčastnili na Majdane, kde bojoval hlavne pravý sektor? Podporoval ich a sú, títo politici sú dokonca z vášho politického súdka. Viete, o kom hovorím? Jeden by stratil miesto najvyššieho prokurátora. Ďakujem za slovo.
M. Hort, podpredseda NR SR: (2008-02-07):
S faktickými poznámkami na jeho vystúpenie sa prihlásili pán poslanec Pavol Minárik, pani poslankyňa Jana Vaľová. Končím možnosť prihlásenia sa s faktickými poznámkami a slovo dávam pánovi poslancovi Pavlovi Minárikovi. Nech sa páči.
Hrnčiar, Andrej, podpredseda NR SR (2019-05-16):
Pani poslankyňa má doplňujúcu otázku, nech sa páči.
Laurenčík, Milan, podpredseda NR SR (2020-11-04):
Pán poslanec, na vaše vystúpenie neevidujem žiadnu faktickú poznámku, preto vaším vystúpením vyhlasujem rozpravu za skončenú a prerušujem rokovanie o tomto bode programu. Teraz pristúpime k prerokovaniu návrhu na vytvorenie skupín priateľstva v rámci Slovenskej skupiny Medziparlamentnej únie a voľbu ich predsedov . Návrh má parlamentnú tlač 298 a máte ho aj rozdaný. Otváram rozpravu k tomuto bodu programu. Do rozpravy som ani v tomto prípade nedostal žiadnu písomnú prihlášku, preto sa pýtam, či sa hlási z pánov poslancov a z pani poslankýň niekto do rozpravy ústne. Konštatujem, že nie je tomu tak, a preto vyhlasujem rozpravu za skončenú. Zároveň prerušujem rokovanie o tomto bode programu. Ďalej tu mám druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, ale mám informáciu, že sme sa dohodli a bolo to odsúhlasené všeobecným súhlasom, že tento bod prerokujeme po prerokovaní všetkých bodov programu. A ďalšími bodmi programu sú ešte body, ktoré patria pánovi ministrovi financií, takže tento bod teraz nebude. A teraz vyhlasujem na chvíľu technickú prestávku, aby sme zistili, ako ideme ďalej, pretože mám čistý stôl. (Prestávka.) (Po prestávke.)
Grendel, Gábor, podpredseda NR SR (2022-03-17):
Takže spravodajcom k tomuto bodu bude nakoniec pán poslanec Marek Šefčík z výboru pre vzdelávanie, vedu, mládež a šport. Nech sa páči, pán poslanec. (Rečník sa obrátil smerom na predsedajúceho.) Už.
Tomáš, Erik, poslanec NR SR (2022-02-11):
Ďalší dvaja kolegovia budú vystupovať, dobre, a už stačí, takže tak. (Prerušenie vystúpenia predsedajúcim.)
I. Šimko, poslanec: (2004-12-15):
Preto si myslím, že keď ste, páni kolegovia z Komunistickej strany, túto diskusiu otvorili, tak teda diskutujme o tom. Je to vážna diskusia, hoci si myslím, že ako ľudia, ktorí sme zodpovední za súčasnosť, by sme sa mali skôr pozerať do budúcnosti, ale nikto sa nebráni tejto diskusii aj na politickej úrovni. To, čo tu bolo, bol režim, ktorý bol založený na nejakej ideológii, na nejakej predstave, na nejakom sociálnom inžinierstve. To skončilo v roku 1989 a skončilo to fiaskom tohto režimu. Skončilo to fiaskom práve na základe rozhodnutia toho najneúplatnejšieho sudcu, na základe rozhodnutia ľudí. Veď predsa za komunistického režimu státisíce a možno aj milióny ľudí sa usilovali emigrovať z krajín, kde bol komunistický režim, do krajín, ktoré boli slobodné. Naopak, neplynuli davy ľudí, nikto sa nepokúšal z Rakúska prechádzať cez tie ostnaté drôty, aby žil tu v spoločnosti, ktorú ovládali komunistickí pohlavári. To je podľa môjho názoru najlepší dôkaz toho, kde vlastne ľudia chceli žiť. Po roku 1989 na Slovensku nevznikol žiaden kapitalistickopolitický systém, ako ste to vy nazvali. Jednoducho padli tie mechanizmy, ktoré vytvárali komunistickú diktatúru a začala sa vytvárať slobodná spoločnosť, tak ako existuje slobodná spoločnosť aj inde. A v tej slobodnej spoločnosti vystupujú ľudia so svojimi dobrými aj zlými vlastnosťami. Mnohé tie vlastnosti sme zdedili práve z toho vášho ospevovaného komunistického režimu a dodnes sa s nimi pasujeme. Takže toto je skutočné dedičstvo, ktoré je dodnes živé. Ale som si vedomý toho, že kedysi Winston Churchill povedal, že „ak sa budeme príliš zaoberať svojou minulosťou, tak prehráme svoju budúcnosť“. Nikdy som nebol protikomunistickým jastrabom, hoci som 15 rokov v politike, myslím si, že bolo správne, že ľudia, ktorí nosili komunistickú legitimáciu, že dostali príležitosť, aby v slobodných podmienkach ukázali, čo naozaj chcú. Pretože mnohí z nich tú komunistickú legitimáciu v minulom režime prijali pod najrozličnejšími tlakmi a nikto z nás nemá možno právo byť sudcom toho, či to bol tlak, ktorý by uniesol aj on, aj keď sme povedzme takúto legitimáciu nemali. Ale obhajovať ten režim, ktorý tu bol predtým, považujem za hlboko nemorálne a tento návrh, ktorý ste predložili, považujem za hanebný. Ďakujem pekne. (Potlesk.)
Kollár, Boris, predseda NR SR (2020-06-03):
Ďakujem. Pán poslanec Petrák, chcete reagovať na faktické poznámky? Nech sa páči, máte slovo.
Blanár, Juraj, podpredseda NR SR (2022-06-16):
Pán poslanec Sloboda s faktickou poznámkou.